Italiano: # Federico Gazzo (1845–1926)

Federico Gazzo (1845-1926), in religione padre Angelico, un cappuccino che trascorse infanzia e giovinezza in Argentina, fu uno dei pochi scrittori vissuti tra Otto e Novecento, anzi l’unico, che abbia considerato il genovese una lingua e non un dialetto. In tal senso bisogna intendere la sua traduzione integrale della Divina Commedia dantesca, stando a ciò che dice egli stesso: portare nuovamente alla luce le ricchezze del genovese, senza cercare altre lingue e a tal fine servirsi di tutte le possibilità della nostra lingua antica, moderna, popolare e letteraria, di tutte le sue varietà, espedienti, delle sue libertà e dei suoi diritti, in modo da mostrare la vastità e la potenza del «ligure idiona». E, infatti, nella sua versione del poema dantesco si può trovare la parola rustica, come quella della lingua letteraria e aulica, come quella dell’entroterra, a seconda delle necessità. Ai suoi tempi, il Gazzo, essendo nelle condizioni di un pensatore solitario, non trovò quasi nessuno che lo seguisse, poiché gli intellettuali e la classe dirigente nella Genova di allora erano assorbiti piuttosto dall’idea di partecipare a costruire una patria comune, l’Italia, anche dal punto di vista letterario e linguistico. Ma al giorno d’oggi sarebbe forse l’ora che chi scrive in genovese prendesse nuovamente in mano l’opera del cappuccino e i criteri che lo guidarono; ci accorgeremmo allora che, in gran parte, ci possono servire anche adesso, nella ri/creazione di una moderna lingua letteraria e giornalistica. Linguista di valore, il Gazzo aveva compilato anche dei dizionarietti delle lingue e dei dialetti amerindi, desinati a servirgli nelle missioni, che sono andati persi, una grammatica del genovese, e molte traduzioni dalle maggiori letterature europee, compresa la versione completa dell’Orlando Furioso, che riprendeva il lavoro iniziato da Vincenzo Dartona nel XVI secolo, e lo portava a termine. Tutti lavori che non sono mai stati pubblicati e che meriterebbero d’essere messi all’onore del mondo, se fosse possibile.

Il Gazzo eseguì numerose traduzioni da lingue europee; presentiamo qui la sua versione del famoso sonetto di Quevedo in morte del Duca di Osuna, considerato uno dei capolavori della poesia spagnola, la cui luna sanguigna sembrava così memorabile a J. L. Borges.

Ligure: # Freirigo Gazzo (1845–1926)

O Freirigo Gazzo (1845-1926), in religion Paddre Angelico, un cappussin ch’o l’aiva passou infançia e zoentù inte l’Argentiña, o l’é stæto un di pöchi scrittoî visciui tra Eutto e Neuveçento, ançi l’unico, ch’o l’à tegnuo o zeneise in conto de lengua e no de dialetto. Beseugna intende inte sto senso a seu traduçion integrale da Diviña Comedia de Dante, segondo quello ch’o dixe lê mæximo: portâ torna a-a luxe do giorno e ricchesse do zeneise, sensa anâ à çercâ di atri parlæ, e à sto fin servîse de tutte e poscibilitæ da nòstra lengua antiga, moderna, popolare e letteräia, de tutte e seu varietæ, espedienti, de seu libertæ e i seu driti, in mainea de mostrâ a vastitæ e a potensa do «ligure idiòma». E, de fæto, inta seu verscion do poemma dantesco se peu attrovâ a poula rustega, comme quella da lengua letteräia e aulica, comme quella de l’entrotæra, à segonda de neçescitæ. A-i seu tempi, o Gazzo, con ëse inta condiçion de un pensatô solitäio, o no l’à attrovou guæi nisciun ch’o gh’anesse apreuvo, stante che i intellettuali e e gente de commando inta Zena d’aloa gh’aivan ciù fito inta testa l’idea de parteçipâ à construe unna patria commun, l’Italia, da-o ponto de vista letteräio e lenguistico ascì. Ma a-a giornâ d’ancheu saieiva fòscia l’oa che chi scrive in zeneise o piggesse torna in man l’euvia do cappussin e i critëi che l’an ghiou; s’accorziëscimo aloa che, pe unna gran partia, ne peuan vegnî ben ancon oua, inta re/creaçion de unna moderna lengua letteräia e giornalistica. Lenguista de varsciua, o Gazzo o l’aiva compilou ascì di diçionaietti de lengue e dialetti amerindi, destinæ à servîghe inte miscioin, che son anæti perdui, unna Grammatica do zeneise, e ben ben de traduçioin da-e ciù importante lettiatue europee, compreisa a verscion completa de l’Orlando Furioso, ch’a repiggiava o lou, stæto comensou da-o Viçenso Dartoña do XVI secolo, e a ô portava à destin. Tutti travaggi che no son mai stæti pubricæ, e che meitieivan d’ëse missi à l’önô do mondo, se foïse poscibile.

O Gazzo o l’à fæto un muggio de traduçioin da de lengue europee; mettemmo chì coscì a seu verscion de l’avvoxou sunetto do Quevedo pe-a mòrte do Ducca de Osuna, ch’o l’é tegnuo pe un di cai d’euvia da poexia spagnòlla, a quæ sangrienta luna a ghe paiva mai tanto memorabile a-o J. L. Borges.